
Alapító Okirat Módosítás
Közgyűlési határozat száma:           /2011.(        ) Főv. Kgy. h.
Budapest Főváros Közgyűlése a rendelkezésre álló dokumentumok alapján az 1950. évben a Budapest Főváros Tanácsa VB. által létesített Fővárosi Nevelőotthon jelenleg Budapest Főváros Önkormányzatának Sztehlo Gábor Gyermekotthona számára az 1997. évi XXXI. törvény 104. § (1) bekezdés a) pontja alapján az 1230/C/1992. (IX. 24.) Főv. Kgy.  határozattal megállapított és kiadott, többször módosított alapító okiratát a 2008. évi CV. törvény 4.§ (1)-(2) bekezdése előírásainak megfelelően az 540/2009. (IV. 30.), az 1092/2009.(VI. 25.), az 1233/2009. (VIII. 27.), az 1502/2009. (X. 12.) Főv. Kgy.határozat, valamint az 1992. évi XXXVIII.tv. 90.§ (1) és (2) bekezdéseiben foglaltaknak megfelelően a 2283/2011.(08.31.) határozatával módosított, és egységes szerkezetbe foglalt alapító okiratot a következők szerint módosítja:

1. Az Alapító Okirat bevezető része (preambulum) helyébe a következő szöveg lép:

„Budapest Főváros Közgyűlése a rendelkezésre álló dokumentumok alapján az 1950. évben a Budapest Főváros Tanácsa VB. által létesített Fővárosi Nevelőotthon jelenleg Budapest Főváros Önkormányzatának Sztehlo Gábor Gyermekotthona számára az 1997. évi XXXI. törvény 104. § (1) bekezdés a) pontja alapján az 1230/C/1992. (IX. 24.) Főv. Kgy.  határozattal megállapított és kiadott, többször módosított alapító okiratát az 1992. évi XXXVIII. törvény előírásainak megfelelően az 540/2009. (IV. 30.), az 1092/2009.(VI. 25.), az 1233/2009. (VIII. 27.), az 1502/2009. (X. 12.), a 2283/2011.(08.31.), valamint a(z)     /2011.(    ) Főv. Kgy. határozatával módosította, és ez alapján az alábbi egységes szerkezetbe foglalt alapító okiratot adja ki:”

2. Az Alapító Okirat 6. pontja helyébe a következő szöveg lép:

„6. Az intézmény tevékenységei 
a.) ellátandó alaptevékenysége:

TEÁOR szám: 8790			           Megnevezése: Egyéb bentlakásos ellátás

Szakmai szempontból meghatározó államháztartási szakágazat száma, megnevezése:
	879040				    Gyermekotthonban elhelyezettek ellátása 
                                                   
Szakfeladat száma: 					Megnevezése:
879012-1						Gyermekotthoni ellátás                                                    
      
Otthont nyújtó ellátás keretében a:

· az ideiglenes hatállyal elhelyezett, illetve átmeneti vagy tartós nevelésbe vett kiskorúak gyermekotthoni ellátása, gyámságuk biztosítása

- az ideiglenes hatállyal elhelyezett, illetve átmeneti vagy tartós nevelésbe vett kiskorúak különleges ellátása

- az intézményben nagykorúvá vált fiatal felnőttek utógondozása

- fővárosi illetékességű fiatal felnőttek szerződésben foglaltak szerinti utógondozói ellátása
879015-1                                                                 Utógondozó otthoni ellátás

b) Az intézmény vállalkozási tevékenységet nem folytat.
Az intézmény pénzügyi-gazdasági feladatait a Budapest Főváros Önkormányzatának Fővárosi Gyermekvédelmi Intézmények Gazdasági Szervezete (1087 Budapest, Kerepesi út 33.) látja el.

Az intézmény alaptevékenységei ellátásához biztosított ingatlanok felsorolása:

- Budapest, XII. kerület 10874 hrsz. alatt nyilvántartott 37639 m2 alapterületű, valóságban Budapest, XII. kerület Budakeszi út 48. sz. alatt lévő, Fővárosi Önkormányzat tulajdonát képező korlátozottan forgalomképes felépítményes ingatlan használata.

- Budaörs 544 hrsz. alatt nyilvántartott 549 m2 alapterületű, valóságban Budaörs, Károly király út 56. sz. alatt lévő, Fővárosi Önkormányzat tulajdonát képező korlátozottan forgalomképes felépítményes ingatlan használata.

- Budaörs 589 hrsz. alatt nyilvántartott 642 m2 alapterületű, valóságban Budaörs, Pozsonyi u. 3. sz. alatt lévő, Fővárosi Önkormányzat tulajdonát képező korlátozottan forgalomképes felépítményes ingatlan használata.

- Törökbálint 1354 hrsz. alatt nyilvántartott 1138 m2 alapterületű, valóságban Törökbálint, Kazinczy Ferenc u. 58. sz. alatt lévő, Fővárosi Önkormányzat tulajdonát képező korlátozottan forgalomképes felépítményes ingatlan használata.”



Ez a módosítás az aláírást követő napon lép hatályba és az Alapító Okirat szerves részét képezi.
Az Alapító Okirat módosítással nem érintett részei továbbra is hatályban maradnak.

Budapest, 2011. 

                                            Tarlós István főpolgármester megbízásából

                                                                       Csomós Miklós
                                                               főpolgármester-helyettes 
                                       						
Sárádi Kálmánné dr. főjegyző megbízásából:

dr. Kelemen Barnabás 
           aljegyző 

